Впечатляващи идеи за уютна кухня с елементи от дърво | MaistorPlus
Впечатляващи идеи за уютна кух...
Публикувано на 09/11/2018 от Виктория Маринова | Последна редакция на 15/11/2018 | Видяно 5 204 пъти
Ако ви предстои цялостен ремонт на кухнята или само подмяна на обзавеждането, то вече със сигурност проучвате и сравнявате различните варианти, както откъм материали, така и от гледна точка на дизайна. Изграждането на кухня от дърво е удачно решение, в случай че разполагате с по-голям бюджет, но ако сте ограничени в по-скромна сума, специалистите препоръчват да се насочите към решения от МДФ и ПДЧ плоскости, визуално имитиращи дърво. За да ви улесним във взимането на решение, днес ще ви запознаем с четирите основни предимства на „дървените“ кухни, независимо дали те са изработени от естествен дървен материал или ПДЧ. Допълнителни съвети и съдействие за изработката на кухненското обзавеждане пък ще получите от доказаните майстори, регистрирани в нашата платформа!
Тъмните дървени шкафове съчетайте със светъл кухненски плот
Интегрирането на дървото в дизайна на кухнята е идеално решение за светли и просторни помещения, но може да се окаже пагубно за приятната атмосфера в компактната кухня. Ето защо специалистите напомнят да подберете внимателно вида и цвета на дървения материал, особено в случаите, когато това е преобладаващ елемент от обликът на кухненския модул. В този случай дизайнерите залагат на доказано успешното съчетание от тъмни кухненски шкафове и светъл кухненски плот, който разчупва обстановката и вдъхва свежест в иначе тясното помещение. Дребните декоративни елементи от стъкло или метал пък ще придадат блясък на кухнята, като я направят и по-светла и гостоприемна.
Виж още: Кухненският гръб - практичност и стил
Съчетайте правилно различните типове дървени елементи
Създаването на кухня от дърво изглежда относително лесна задача, но когато се стигне до избора на конкретни цветове и видове материали, можем да се изгубим в широкото разнообразие от възможни комбинации. Поради тази причина специалистите съветват предварително да се спрете на един тип дърво и да се придържате към този материал за изработката на всички дървени елементи в интериора, без значение от конкретното помещение, в което ще ги поставите. По този начин, ако например решите да обедините кухнята и хола, няма да е налице твърде рязък контраст между мебелите и съответно ще избегнете необходимостта от цялостна или частична подмяна на обзавеждането.
Заложете на близки неутрални нюанси в интериора
Правилното съчетаване на различните дървени елементи в облика на кухнята е от ключово значение за нейното цялостно излъчване. За да не изглежда кухнята твърде семпла и скучна, професионалистите съветват да заложите на комбинация от дърво и ПДЧ в натурални нюанси, така че да разчупите визията на кухненския модул. По този начин помещението ще изглежда по-светло и приветливо, особено ако заложите на подходящи допълващи елементи за кухненското обзавеждане, като например кухненски гръб в неутрални бежови цветове и плот от дърво. Дребните метални елементи, като например дръжките на кухненските шкафове, ще внесат известна доза блясък в модерната кухня, като те са идеално допълнение и към иноксовите електроуреди.
Виж още: Как да се сдобиете със стилна съвременна кухня?